**О Б Щ И Н С К И С Ъ В Е Т - Б О Р О В А Н**

3240 Борован, ул. „Освобождение" №1, тел.: (09147) 9404,

www. borovan.bg; obs-borovan@abv.bg

  
**П Р О Т О К О Л**

**№ 8**

Днес**, 27.12.2024 г**. /петък/, в Заседателната зала на Общински съвет – Борован, ул.“ Освобождение“ №1 се проведе редовно заседание на Общински съвет - Борован, мандат 2023 – 2027 г.

Заседанието започна в **14:00** часа.

Присъстват – 13 общински съветника.

**На заседанието присъстваха още:**

Иван Костовски – Кмет на Община Борован,

Илияна Петрова – заместник- кмет на Община Борован,

Таня Петкова – Секретар на Община Борован,

Жители на Община Борован.

Заседанието се откри и се ръководи от Председателя на ОбС - Борован Ивайло Букерешки, в съответствие с чл. 52, ал. 1 от Правилника за организацията и дейността на ОбС – Борован, неговите комисии и взаимодействието му с общинската администрация, мандат 2023 – 2027 г. /**Правилника**/.

След направените разисквания по дневен ред, ОбС – Борован взе следното:

**РЕШЕНИЕ № 71**

С оглед разпоредбата на чл. 51 от **Правилника,**

**ОБЩИНСКИ СЪВЕТ - БОРОВАН**

**РЕШИ:**

Заседанието на Общински съвет да се проведе при следния дневен ред:

1. **Отчет на Кмета на Община Борован за изпълнение на решенията на Общински съвет – Борован за периода второ шестмесечие на 2024 година / м. юли – м. ноември 2024 г./.**
2. **Предложение от Ивайло Букерешки – Председател на Общински съвет – Борован, относно:** Проект на Правилник за изменение и допълнение на „Правилник за организацията и дейността на Общински съвет – Борован, неговите комисии и взаимодействието му с общинската администрация, мандат 2023 – 2027 г.“.
3. **Предложение от Иван Костовски – Кмет на Община Борован, относно:** Допускане и направа на Подробен устройствен план (ПУП) с вх- № ЗТСУ-417 от 14.11.2024 г. от Ахмед Абделрахман Салем за обособяване на урегулиран поземлен имот за Обществена баня на един етаж, находяща се в у.п.и.І-616, кв.1 по плана на с. Борован.
4. **Предложение от Ивайло Букерешки – Председател на Общински съвет – Борован, относно:** План за работа на Общински съвет – Борован за първо шестмесечие на 2025 година.
5. **Предложение от Иван Костовски – Кмет на Община Борован, относно:** Годишна програма за развитие на читалищната дейност в Община Борован през 2025 година.
6. **Докладни записки**

* **Докладна записка от Иван Костовски - Кмет на Община Борован, относно:** Бракуване на движими вещи – общинска собственост.
* **Докладна записка от Иван Костовски – Кмет на Община Борован, относно:** Кандидатстване на Община Борован с проектно предложение по процедура чрез директно предоставяне на безвъзмездна финансова помощ BG05SFPR002-2.012 „Иновативни здравно – социални услуги“ по Оперативна програма „Развитие на човешките ресурси“ 2021 – 2027.
* **Докладна записка от Иван Костовски – Кмет на Община Борован, относно:** Нова Наредба за условията и реда за записване, отписване и преместване в общинските детски градини в Община Борован
* **Докладна записка от Иван Костовски – Кмет на Община Борован, относно:** Приемане на План-сметка за приходите и разходите за събиране и транспортиране на битови отпадъци, третиране на битови отпадъци в съоръжения и инсталации и поддържане на чистотата на териториите за обществено ползване в населените места на Община Борован за 2025г.
* **Докладна записка от Иван Костовски – Кмет на Община Борован, относно:** Предоставяне безвъзмездно за управление за срок от 10 /десет/ години на част от имот – публична общинска собственост, представляваща стая № 18 с площ от 11,82 кв.м. на І-вия етаж и три стаи – стая № 21 с площ от 9,92 кв.м., стая № 22 с площ от 9,86 кв.м. и стая № 23 с площ от 15,40 кв.м., на ІІ-рия етаж на масивна двуетажна сграда „Счетоводство“, находяща се4 в УПИ І, кад. № 1565 в кв. 1 по плана на с. Борован, актувана с АПОС № 719/ 30.11.1994 г., за нуждите на Дирекция „Социално подпомагане“ – Бяла Слатина, ИРМ с. Борован.

1. **Организационни.**
2. **Молби.**
3. **Питания.**

**Предложението се подложи на гласуване при следния вот:**

Кворум: 13

Резултат: „ЗА“ - 11 „ПРОТИВ“ -  няма „ВЪЗДЪРЖАЛИ СЕ“ – 2.

**Решението се приема!**

**По т. 1 от дневния ред:** **Отчет на Кмета на Община Борован** за изпълнение на решенията на Общински съвет – Борован за периода второ шестмесечие на 2024 година / м. юли – м. ноември 2024 г./.

Г-н Ивайло Букерешки даде думата за мнения и становища.

Не постъпиха изказвания от страна на общинските съветници.

По Отчета от т. 1 от дневен ред, ОбС взе следното:

**РЕШЕНИЕ № 72**

На основание чл. 21, ал. 2 във връзка с чл. 21, ал. 1, т. 24 от Закона за местното самоуправление и местната администрация (ЗМСМА) и във връзка с чл. 44, ал. 1, т. 7 от Закона за местното самоуправление и местната администрация (ЗМСМА),

**ОБЩИНСКИ СЪВЕТ - БОРОВАН**

**РЕШИ:**

Приема така предложения Отчет на Кмета на Община Борован за изпълнение на решенията на Общински съвет – Борован за периода второ шестмесечие на 2024 година / м. юли – м. ноември 2024 г./.

**Предложението се подложи на гласуване при следния вот:**

Кворум: 13

Резултат: „ЗА“ - 10 „ПРОТИВ“ - няма „ВЪЗДЪРЖАЛИ СЕ“ – 3.

**Решението се приема!**

**По т. 2 от дневния ред:** **Предложение от Ивайло Букерешки – Председател на Общински съвет – Борован, относно:** Проект на Правилник за изменение и допълнение на „Правилник за организацията и дейността на Общински съвет – Борован, неговите комисии и взаимодействието му с общинската администрация, мандат 2023 – 2027 г.“.

Г-н Ивайло Букерешки даде думата за мнения и становища.

Г-жа И. Сълковска отправи запитване към г-н Букерешки относно причината да се налага промяна в Правилника.

Г-н И. Букерешки в отговор поясни, че Правилникът е бил сътворен за много кратко време, и се налага някои текстове да бъдат премахнати, и/ или заменени с нови. Г-н Букерешки заяви, че по всяка вероятност г-жа Сълковска е прочела мотивите в Предложението, което достатъчно ясно обяснява причините, поради които е наложително да се извършат промени съответно в чл. 16, чл. 24 и чл. 25 от Правилника.

Г-жа И. Сълковска заяви, че с това Предложение г-н Букерешки показва, че онези двама юристи, които са го консултирали за въпросния план на предходното заседание, ако са го направили и сега, относно изменението и цялата процедура, която е минала, тя не смята, че Предложението е законосъобразно изготвено, и отправи препоръка към г- Букерешки да си го прегледа отново, преди да го подложи на гласуване.

Г-н И. Букерешки в отговор заяви, че дали е законосъобразно, или не, ще решат в областна администрация; той внася Предложение за разглеждане от Общинския съвет, който съвет се състои от 13 общински съветника; Предложението ще бъде подложено на гласуване след малко, а дали ще се приеме, или не – той самият не би могъл да каже.

Г-жа Сълковска заяви, че Предложението ще се приеме и че всички от присъстващите тук са далеч от мисълта, че няма да се приеме.

Г-н Букерешки заяви, че е направил Предложение, тъй като смята, че има неща, които трябва да се променят в Правилника.

Г-жа Сълковска заяви, че сигурно е наложително да се направят тези промени.

Г-н Букерешки заяви, че е наложително.

Г-жа Сълковска заяви, че г-н Букерешки не е прочел какво е написал.

Г-н Букерешки заяви, че след като го е изготвил, вероятно го е прочел.

По Предложението от дневен ред, ОбС взе следното:

**РЕШЕНИЕ № 73**

На основание чл. 21, ал. 3, във връзка с чл. 21, ал. 2 от Закона за местното самоуправление и местната администрация (ЗМСМА), във връзка с чл. 7, ал. 1; чл. 10; чл. 11, ал. 3; чл. 15, ал. 1 и чл. 26, ал. 1 и 3 от Закона за нормативните актове (ЗНА), във връзка с чл. 76, ал. 3; чл. 77 и чл. 79 от Административнопроцесуалния кодекс (АПК),

**ОБЩИНСКИ СЪВЕТ - БОРОВАН**

**РЕШИ:**

Утвърждава Правилник за изменение и допълнение на «Правилник за организацията и дейността на Общински съвет – Борован, неговите комисии и взаимодействието му с общинската администрация, мандат 2023 – 2027 г.».

**Предложението се подложи на гласуване при следния вот:**

Кворум: 13

Резултат: „ЗА“ - 8 „ПРОТИВ“ - няма „ВЪЗДЪРЖАЛИ СЕ“ – 5.

**Решението се приема!**

**По т. 3 от дневния ред: Предложение от Иван Костовски – Кмет на Община Борован, относно:** Допускане и направа на Подробен устройствен план (ПУП) с вх- № ЗТСУ-417 от 14.11.2024 г. от Ахмед Абделрахман Салем за обособяване на урегулиран поземлен имот за Обществена баня на един етаж, находяща се в у.п.и.І-616, кв.1 по плана на с. Борован.

Г-н Ивайло Букерешки даде думата за мнения и становища.

Не постъпиха изказвания от страна на общинските съветници.

По Предложението от дневен ред, ОбС взе следното:

**РЕШЕНИЕ № 74**

На основание чл. 21, ал. 1, т. 11 от ЗМСМА и чл. 135 и чл. 134, ал.2 т.6 от ЗУТ,

**ОБЩИНСКИ СЪВЕТ - БОРОВАН**

**РЕШИ:**

1. Одобрява внесеното предложение, за изготвяне на ПУП в обхвата на схема – ситуация и дава съгласие за изработването на ПУП, съгласно чл. 134, ал.2 т.6 от ЗУТ.
2. Дава съгласие новообразуваните имоти в зона Ц, да се актуват, като частна общинска собственост, поради обстоятелството, че територията в обхвата на новообразуваните имоти е престанала да има предназначението по чл.3, ал.2 от Закона за общинската собственост (ЗОС), съгласно чл.6, ал.2 от ЗОС и е предвидена в Общия устройствен план за смесена централна зона.
3. Разрешава изработване на проект за Подробен устройствен план (ПУП) за делба на у.п.и.I-2002,, кв.1 по плана на с. Борован, ЕКАТТЕ 05548, Община Борован, Област Враца и да се образуват: у.п.и.I-2002, с площ 4100 кв.м. зона Оз-парк, публична общинска собственост; у.п.и.III-2002, с площ 1215 кв.м., зона Ц, частна общинска собственост; у.п.и.IV-2002, с площ 1581 кв.м. зона Ц, частна общинска собственост и у.п.и.V-2002, с площ 1001 кв.м. зона Ц, частна общинска собственост в кв.1 по плана на с.Борован.
4. Възлага на Кмета на Община Борован след одобряване на предложението и разрешението за изработване на проект за Подробен устройствен план (ПУП) да проведе процедурите по допускане и одобряване на ПУП, както и съставяне на нови актове за общинска собственост

**Предложението се подложи на поименно гласуване при следния вот:**

Кворум: 13

Резултат: „ЗА“ - 8 „ПРОТИВ“ - няма „ВЪЗДЪРЖАЛИ СЕ“ – 5.

**Решението се приема!**

**По т. 4 от дневния ред: Предложение от Ивайло Букерешки – Председател на Общински съвет – Борован, относно:** План за работа на Общински съвет – Борован за първо шестмесечие на 2025 г.

Г-н Ивайло Букерешки даде думата за мнения и становища, като припомни, че Планът е отворен документ, може да се допълва и променя по всяко време.

Не постъпиха изказвания от страна на общинските съветници.

По Предложението от дневен ред, ОбС взе следното:

**РЕШЕНИЕ № 75**

На основание чл. 21, ал. 1, т. 23, във връзка с чл. 21, ал. 2 от Закона за местното самоуправление и местната администрация (ЗМСМА), в съответствие с чл. 11, ал. 1 и ал. 2, и във връзка с чл. 54, ал. 1 и ал. 2 от Правилника за организацията и дейността на Общински съвет – Борован, неговите комисии и взаимодействието му с общинската администрация, мандат 2023 – 2027 г.,

**ОБЩИНСКИ СЪВЕТ - БОРОВАН**

**РЕШИ:**

Приема план за работа на Общински съвет - Борован за първото шестмесечие на 2025 година.

**Предложението се подложи на гласуване при следния вот:**

Кворум: 13

Резултат: „ЗА“ - 8 „ПРОТИВ“ - няма „ВЪЗДЪРЖАЛИ СЕ“ – 5.

**Решението се приема!**

**По т. 5 от дневния ред: Предложение от Иван Костовски – Кмет на Община Борован, относно: „**Годишна програма за развитие на читалищната дейност в Община Борован през 2025г.“.

Г-н Ивайло Букерешки даде думата за мнения и становища.

Не постъпиха изказвания от страна на общинските съветници.

По Предложението от дневен ред, ОбС взе следното:

**РЕШЕНИЕ № 76**

На основание чл. 21, ал. 1, т. 12 от ЗМСМА, във връзка с чл. 26а, ал. 2 от Закона за народните читалища (ЗНЧ),

**ОБЩИНСКИ СЪВЕТ - БОРОВАН**

**РЕШИ:**

Приема «Годишна програма за развитие на читалищната дейност в Община Борован през 2025г.».

**Предложението се подложи на поименно гласуване при следния вот:**

Кворум: 13

Резултат: „ЗА“ - 9 „ПРОТИВ“ - няма „ВЪЗДЪРЖАЛИ СЕ“ – 4.

**Решението се приема!**

**По т. 6 от дневния ред: Докладни записки**

**- Докладна записка от Иван Костовски - Кмет на Община Борован, относно:** Бракуване на движими вещи – общинска собственост.

Г-н Ивайло Букерешки даде думата за мнения и становища.

Не постъпиха изказвания от страна на общинските съветници.

По Докладната от дневен ред, ОбС взе следното:

**РЕШЕНИЕ № 77**

На основание чл. 21, ал. 2 от ЗМСМА, във връзка с чл. 21, ал. 1, т. 8 от ЗМСМА, във връзка с чл. 27, ал. 4 и ал. 5 от ЗМСМА, във връзка с чл. 8, ал. 1 от Закона за общинската собственост, при мотиви, изложени в докладната записка,

**ОБЩИНСКИ СЪВЕТ - БОРОВАН**

**РЕШИ:**

1. Дава съгласие да се бракуват и отпишат от Баланса на Община Борован:

* Лек автомобил „СИТРОЕН ЕВАЗИОН“, с регистрационен номер ВР4570ВВ, с първоначална регистрация: 07.07.2022 г.
* Лек автомобил ВАЗ 2107, с регистрационен номер ВР3955АР, с първоначална регистрация: 06.01.1993 г., находящи се на площадка на Община Борован, тъй като активите са негодни за използване, поради настъпило необратимо физическо изхабяване и морално остаряване, без наличие на икономическа изгода.

1. Бракуваните леки автомобили да се предадат на лицензирана фирма за изкупуване на метали и сумата да се заприходи в счетоводството на Община Борован.
2. Възлага на Кмета на Община Борован да организира и проведе процедурата по бракуването, ликвидацията и отписването от активите на Баланса на Община Борован.

**Предложението се подложи на поименно гласуване при следния вот:**

Кворум: 13

Резултат: „ЗА“ - 10 „ПРОТИВ“ - няма „ВЪЗДЪРЖАЛИ СЕ“ – 3.

**Решението се приема!**

* **Докладна записка от Иван Костовски – Кмет на Община Борован, относно:** Кандидатстване на Община Борован с проектно предложение по процедура чрез директно предоставяне на безвъзмездна финансова помощ BG05SFPR002-2.012 „Иновативни здравно – социални услуги“ по Оперативна програма „Развитие на човешките ресурси“ 2021 – 2027.

Г-н Ивайло Букерешки даде думата за мнения и становища, като припомни, че г-жа И. Петрова подробно е разяснила проектното предложение на Община Борован.

Не постъпиха изказвания от страна на общинските съветници.

**РЕШЕНИЕ № 78**

На основание чл. 21, ал. 2 от ЗМСМА, във връзка с чл. 21, ал. 1, т. 23 от ЗМСМА, във връзка с чл. 60, ал. 1 от Административнопроцесуален кодекс (АПК), съгласно който се допуска предварително изпълнение на административен акт, с цел да се защитят особено важни държавни или обществени интереси, при опасност, че може да бъде осуетено или сериозно затруднено изпълнението на акта, или от закъснението може да последва значителна, или трудно поправима вреда, и при мотиви, изложени в докладната записка,

**ОБЩИНСКИ СЪВЕТ - БОРОВАН**

**РЕШИ:**

Съгласно условията за кандидатстване по процедура **BG05SFPR002-2.012 „Иновативни здравно – социални услуги“ по Оперативна програма „Развитие на човешките ресурси“ 2021 – 2027,** съфинансирана от Европейския съюз, **Общински съвет – Борован дава съгласието си** на Община Борован да кандидатства с проектно предложение **по процедура BG05SFPR002-2.012 „Иновативни здравно – социални услуги“,**

**И**

**Възлага на Кмета на Община Борован:**

1. Да предприеме всички необходими действия за подготовката на проектното предложение и придружителните документи, изисквани по процедурата.
2. Да изпълни настоящото Решение в съответствие с изискванията на Условията за кандидатстване по процедура чрез директно предоставяне на безвъзмездна финансова помощ **BG05SFPR002-2.012 „Иновативни здравно – социални услуги“** по Оперативна програма „Развитие на човешките ресурси“ 2021 – 2027, съфинансирана от Европейския съюз.
3. При одобрение на проектното предложение и сключване на договор с Министерството на труда и социалната политика, да възложи чрез Акт за възлагане, на основание Решение на ЕК 2012/21/ЕС, изпълнението на услуга от общ икономически интерес (УОИИ) по процедура чрез директно предоставяне на безвъзмездна финансова помощ **BG05SFPR002-2.012 „Иновативни здравно – социални услуги“,** на Дирекция „ИППОПХД“ към Община Борован.
4. Общински съвет –Борован допуска предварително изпълнение на решението от деня на приемането му, съгласно чл. 60, ал. 1 от АПК.

**МОТИВИ:** Настоящото решение се приема на основание чл. 21, ал. 2 от ЗМСМА, във връзка с чл. 21, ал. 1, т. 23 от ЗМСМА, във връзка с чл. 60, ал. 1 от Административнопроцесуален кодекс (АПК), като същото се допуска до предварително изпълнение поради следните причини: предпоставка за кандидатстване на Община Борован по посочената процедура е наличието на влязло в сила решение на компетентния орган в лицето на Общински съвет –Борован. Съгласно Условията за кандидатстване по процедура BG05SFPR002-2.012 „Иновативни здравно – социални услуги“, операцията има за цел да надгради реализираните дейности и постигнатите резултати по други проекти, програми и мерки, финансирани със средства от националния бюджет, Европейския съюз и други източници. Такъв проект, по отношение на който новата процедура има надграждащ и допълващ ефект, представлява проект BG05SFPR002-2.001-0018-С04 „Грижа в дома в Община Борован“. Последният е със срок за изпълнение на дейностите до 01.01.2025 г., като управляващият орган не е предвидил удължаване. В тази връзка, и с оглед осигуряване непрекъсваемост на предоставяните услуги на най- уязвимите групи от населението, Община Борован следва да предостави проектно предложение и препис от влязло в сила решене на Общинския съвет, преди изтичане на срока за изпълнение на дейностите по проект „Грижа в дома Община Борован“. Предстоящото заседание на колективния орган на местно самоуправление е определено за дата 27.12.2024 г. Актът, с който се дава съгласие общината да кандидатства с проектно предложение, е решение, съгласно чл. 21, ал. 2 от ЗМСМА. След като се гласува предложението и при положение, че същото бъде прието, съгласно ЗМСМА, решението на Общински съвет, като административен акт, подлежи на връщане от областния управител, или оспорване по реда и условията на закона. След изтичане на срока за обжалване на акта, същият влиза в сила. Предвид изложеното, допускането до предварително изпълнение на настоящото решение е единствената възможност за подаване в най- кратък срок на проектното предложение по процедура BG05SFPR002-2.012 „Иновативни здравно – социални услуги“, с цел осигуряване на непрекъснатост на предоставянето на здравни и социални услуги на най- уязвимите групи от населението. В противен случай, съществува реална опасност при едно евентуално оспорване на акта, да се затрудни неговото изпълнение, което пък от своя страна ще доведе до причиняване на значителна вреда за ползвателите, с оглед ненавременното организиране предоставянето на услугите в рамките на два социални проекта, без прекъсваемост на процеса. Предвид изложеното, решението се взема и привежда в изпълнение в условията на чл. 60, ал. 1 от АПК, за да могат да се защитят особено важни обществени интереси и ако от закъснението на изпълнението може да последва значителна и/ или трудно поправима вреда.

**Предложението се подложи на поименно гласуване при следния вот:**

Кворум: 13

Резултат: „ЗА“ - 10 „ПРОТИВ“ - няма „ВЪЗДЪРЖАЛИ СЕ“ – 3.

**Решението се приема!**

* **Докладна записка от Иван Костовски – Кмет на Община Борован, относно:** Нова Наредба за условията и реда за записване, отписване и преместване в общинските детски градини в Община Борован

Г-н Ивайло Букерешки даде думата за мнения и становища.

Не постъпиха изказвания от страна на общинските съветници.

**РЕШЕНИЕ № 79**

На основание чл. 21, ал. 2 от ЗМСМА, чл. 59, чл. 1 и чл. 61 от ЗПУО,

**ОБЩИНСКИ СЪВЕТ - БОРОВАН**

**РЕШИ:**

1. **Отменя** „Наредба за условията и реда за записване, отписване и преместване в общинските детски градини в Община Борован“, приета с Решение № 124 по Протокол № 18 от 22.11.2016 г.

2. **Приема** Нова „Наредба за условията и реда за записване, отписване и преместване в общинските детски градини в Община Борован“.

***Приложения:***

***1. Проект на Наредба***

***2. Мотиви за приемане на Наредбата***

***3. Обявление***

***4. Справка***

**Предложението се подложи на поименно гласуване при следния вот:**

Кворум: 13

Резултат: „ЗА“ - 9 „ПРОТИВ“ - няма „ВЪЗДЪРЖАЛИ СЕ“ – 4.

**Решението се приема!**

* **Докладна записка от Иван Костовски – Кмет на Община Борован, относно:** Приемане на План-сметка за приходите и разходите за събиране и транспортиране на битови отпадъци, третиране на битови отпадъци в съоръжения и инсталации и поддържане на чистотата на териториите за обществено ползване в населените места на Община Борован за 2025г.

Г-н Ивайло Букерешки даде думата за мнения и становища.

Не постъпиха изказвания от страна на общинските съветници.

**РЕШЕНИЕ № 80**

На основание Докладна от Кмета на Общината с Изх. № ДЗ-229/ 18.12.2024г. и чл. 21, ал. 1, т. 7 от ЗМСМА, чл. 66, ал. 1 от ЗМДТ, чл.18 от Наредба за определяне на администрирането на местните такси, цени на услуги и права на територията на община Борован и мотиви изложени в докладната записка,

**ОБЩИНСКИ СЪВЕТ - БОРОВАН**

**РЕШИ:**

1. Приема План – сметката за дейност „Чистота” на Община Борован за 2025 г. както следва:

1.1. Приема приходите по видове планирани постъпления от такса за битови отпадъци в Община Борован на обща сума 92 000 лв.;

1.2. Приема разходите по видове за дейност „Чистота” в размер на 403 235 лв. съгласно Приложение № 1 към чл.5, ал. 3 от Наредба за реда за изготвяне и образеца на план-

сметката за относимите разходи за извършване на дейностите по предоставяне на услугите, за които се заплаща таксата за битови отпадъци, и за начина на изчисляване размера на таксата при прилагане на основите, предвидени в Закона за местните данъци и такси, Приложение № 2

1.3. Приема недостига по план – сметката за дейност „Чистота“ в размер на 311 235 лв. да бъде покрит с други приходи от местна дейност.

2. Остава непроменена през 2025 г. основата, върху която се изчислява таксата за битови отпадъци, като запазва размера на промилите:

1. За жилищни имоти на физически лица, за всички населени места в община Борован – 2,5 ‰ **върху данъчната оценка на имота**, разпределени както следва:

-1,5 ‰ за осигуряване на съдове за съхраняване на битовите отпадъци - контейнери, кофи и други, събиране, включително разделно, на битовите отпадъци и транспортирането им до депата или други инсталации и съоръжения за третирането им;

-0,5 ‰ за проучване, проектиране, изграждане, поддържане, експлоатация, закриване и мониторинг на депата за битови отпадъци или други инсталации или съоръжения за обезвреждане, рециклиране и оползотворяване на битови отпадъци, включително отчисленията по чл. 60 и 64 от Закона за управление на отпадъците;

-0,5 ‰ за почистване на уличните платна, площадите, алеите, парковите и другите територии от населените места, предназначени за обществено ползване.

2. За нежилищни имоти на физически лица, за всички населени места в община Борован– 4,5 ‰ **върху данъчната оценка на имота**, разпределени както следва:

-3,5 ‰ за осигуряване на съдове за съхраняване на битовите отпадъци - контейнери, кофи и други, събиране, включително разделно, на битовите отпадъци и транспортирането им до депата или други инсталации и съоръжения за третирането им;

-0,5 ‰ за проучване, проектиране, изграждане, поддържане, експлоатация, закриване и мониторинг на депата за битови отпадъци или други инсталации или съоръжения за обезвреждане, рециклиране и оползотворяване на битови отпадъци, включително отчисленията по чл. 60 и 64 от Закона за управление на отпадъците;

-0,5 ‰ за почистване на уличните платна, площадите, алеите, парковите и другите територии от населените места, предназначени за обществено ползване.

3. За недвижими имоти на организации, фирми и предприятия в Община Борован– 2,5 ‰, **върху по-високата от данъчната оценка и отчетната стойност на имота**, разпределени както следва:

-1,5 ‰ за осигуряване на съдове за съхраняване на битовите отпадъци - контейнери, кофи и други, събиране, включително разделно, на битовите отпадъци и транспортирането им до депата или други инсталации и съоръжения за третирането им;

-0,5 ‰ за проучване, проектиране, изграждане, поддържане, експлоатация, закриване и мониторинг на депата за битови отпадъци или други инсталации или съоръжения за обезвреждане, рециклиране и оползотворяване на битови отпадъци, включително отчисленията по чл. 60 и 64 от Закона за управление на отпадъците;

-0,5 ‰ за почистване на уличните платна, площадите, алеите, парковите и другите територии от населените места, предназначени за обществено ползване.

***Приложения:***

1. Приложение № 1 към чл. 5, ал. 3 План-сметка за относимите за календарната година разходи за извършване на дейности по предоставяне на услуги по чл. 5, ал. 2 (чл. 62 от Закона за местните данъци и такси)
2. Приложение № 2 (План – сметка по чл. 66, ал.1 от ЗМДТ за 2025 г.)

**Предложението се подложи на поименно гласуване при следния вот:**

Кворум: 13

Резултат: „ЗА“ - 8 „ПРОТИВ“ - 1 „ВЪЗДЪРЖАЛИ СЕ“ – 4.

**Решението се приема!**

* **Докладна записка от Иван Костовски – Кмет на Община Борован, относно:** Предоставяне безвъзмездно за управление за срок от 10 /десет/ години на част от имот – публична общинска собственост, представляваща стая № 18 с площ от 11,82 кв.м. на І-вия етаж и три стаи – стая № 21 с площ от 9,92 кв.м., стая № 22 с площ от 9,86 кв.м. и стая № 23 с площ от 15,40 кв.м., на ІІ-рия етаж на масивна двуетажна сграда „Счетоводство“, находяща се4 в УПИ І, кад. № 1565 в кв. 1 по плана на с. Борован, актувана с АПОС № 719/ 30.11.1994 г., за нуждите на Дирекция „Социално подпомагане“ – Бяла Слатина, ИРМ с. Борован.

Г-н Ивайло Букерешки даде думата за мнения и становища.

Не постъпиха изказвания от страна на общинските съветници.

**РЕШЕНИЕ № 81**

На основание чл. 21, ал. 2 от Закона за местното самоуправление и местната администрация (ЗМСМА), във връзка с чл. 21, ал. 1, т. 8 от ЗМСМА, във връзка с чл. 12, ал. 3 от Закона за общинската собственост (ЗОС) и постъпило писмо с вх. № П-2983-1/10.12.2024 г. на Община Борован,

**ОБЩИНСКИ СЪВЕТ - БОРОВАН**

**Р Е Ш И:**

1. Общински съвет Борован дава съгласие да се предостави на АГЕНЦИЯ ЗА СОЦИАЛНО ПОДПОМАГАНЕ, с ЕИК по БУЛСТАТ 121015056, със седалище и адрес на управление: пощенски код 1000, гр. София, р-н Оборище, ул. ТРИАДИЦА № 2, представлявана от ВЕСЕЛИН ИВАНОВ КОЖУХАРОВ - Изпълнителен директор, безвъзмездно за управление част от имот – публична общинска собственост, представляваща стая № 18 с площ от 11,82 кв.м. на I-вия етаж и три стаи - стая № 21 с площ от 9,92 кв.м., стая № 22 с площ от 9,86 кв.м. и стая № 23 с площ от 15,40 кв.м., на II-рия етаж на масивна двуетажна сграда „Счетоводство”, находяща се в УПИ I, кад. № 1565 в кв. 1 по плана на с. Борован, актувана с АПОС № 719/30.11.1994 г.*,* при следните условия:

1.1. Срок за предоставяне безвъзмездно за управление - 10 /десет/ години.

1.2. Цели за предоставяне - имотът се предоставя безвъзмездно за управление за нуждите на Дирекция „Социално подпомагане“ – Бяла Слатина, ИРМ с. Борован.

1.3. Разходите за ел. енергия, както и тези, свързани с обикновеното управление на предоставения имот, са за сметка на АГЕНЦИЯ ЗА СОЦИАЛНО ПОДПОМАГАНЕ.

1. Общински съвет Борован възлага на Кмета на Община Борован да предприеме всички необходими законови действия във връзка с изпълнение на настоящото решение.

***Приложение:***

- АОС № 719/30.11.1999г.

- Копие на писмо с вх. № П-2983-1/10.12.2024 г.

**Предложението се подложи на поименно гласуване при следния вот:**

Кворум: 13

Резултат: „ЗА“ - 13 „ПРОТИВ“ - няма „ВЪЗДЪРЖАЛИ СЕ“ – няма.

**Решението се приема!**

**По т. 7 от дневния ред: Организационни.**

Г-н Ивайло Букерешки заяви, че трябва да се избере дата за следващо заседание.

Г-н С. Симеонов отправи запитване дали заседанията трябва да се провеждат задължително в петък.

Г-н Букерешки в отговор поясни, че няма ограничения относно деня, в който ще се проведе дадено заседание, стига всички да са съгласни.

Г-н С. Симеонов направи предложение за дата на следващо заседание: **30.01.2025 г.**

Г-жа И. Сълковска направи предложение за дата на следващо заседание: **31.01.2025 г.**

Г-н Букерешки подложи на гласуване първото предложение, направено от г-н С. Симеонов, за дата на следващо заседание: **30.01.2025 г.**, **четвъртък, от 14:00 ч.**

**Предложението се подложи на гласуване при следния вот:**

Кворум: 13

Резултат: „ЗА“ - 9 „ПРОТИВ“ - няма „ВЪЗДЪРЖАЛИ СЕ“ – 4.

**Предложението се приема!**

Г-н И. Букерешки поясни, че заседанието на Общата комисия ще се проведе същият ден, **30.01.2025 г., четвъртък, от 13:00 ч.**

**По т. 8 от дневния ред: Молби.**

Не постъпиха молби от общинските съветници.

**По т. 9 от дневния ред: Питания.**

**Г-жа И. Сълковска отправи запитване относно** граждани от с. Добролево, обърнали се към нея (неизвестно защо не са се обърнали към общинските съветници, живущи в с. Добролево) с въпрос относно разширението на гробищния парк в с. Добролево, което разширение се прави откъм страната на къщите на хората и *„покойните ще се полагат под прозорците на хората“;* г-жа Сълковска призна, че не е взела отношение по Предложението за разширяване на гробищния парк в с. Добролево на предходно заседание, тъй като не е била запозната с обекта, но сега отправя запитване дали това е така, или не е.

Г-н С. Георгиев заяви, че къщите на хората са много далеч от там.

**Г-н И. Костовски, в отговор на г-жа Сълковска,** поясни, че му е известно от кого е отправено запитването към г-жа Сълковска, а именно: малко предизборно, от съпругата на загубилия кандидат- кмет на с. Добролево, която една вечер се е обадила на г-н Костовски, много разтревожена и стресирана, че *„покойните ще влязат в домовете на хората, да пият по едно питие с тях“.* Г-н Костовски поясни, че всичко, което се прави, е съгласувано с архитекта, както и самата възможност за разширяването на гробищния парк в с. Добролево.

Г-н Костовски отправи запитване към г-жа Сълковска относно каква би била нейната реакция, или какъв отговор би дала самата тя, като кмет, или като общински съветник, ако я попитат *„Къде да ги положим сега, като няма място?“* Г-н Костовски разясни още веднъж, че всичко е съгласувано с архитекта, разширението се извършва там, където има възможност; всичко е в рамките на закона.

Г-жа Сълковска заяви, че не е цитирала име и не знае за какви „изборни неща“ говори г-н Костовски, като добави, че запитването е отправено към нея от една жена от с. Добролево.

Г-н Букерешки заяви, че последното изказване на г-жа Сълковска не е питане.

Г-н Е. Червеняшки заяви, че гробищния парк в с. Добролево преди години е бил разширен откъм обработваемата земя, а сега се разширява откъм селото и отправи запитване защо е така, като добави, че вероятно от тази страна е по- лесно, тъй като от другата трябва да се почисти първо. Г-н Червеняшки заяви, че трябва да се провери кой е учредил това преди 3 години. Г-н Червеняшки заяви, че казаното от г-н Костовски не е истина *(От думите на г-н Е. Червеняшки не става ясно кое от казаното от г-н Костовски „не е истина“- Бел. Прот. И.А.).*

Г-н С. Симеонов, в обръщение към г-н Червеняшки относно решението, взето преди три години за разширяване на гробищния парк в с. Добролево „от другата страна“, отправи запитване защо същото не е извършено досега.

Г-н Е. Червеняшки в отговор на г-н С. Симеонов, заяви, че е било необходимо да се правят заснемания и тази процедура отнема време, като добави, че К. Петкова все още работи в общината и най- добре би могла да обясни, че, както заяви и г-н Костовски, по закон не би могло да се извърши „от днес за утре“ (за кратък период от време).

Г-н С. Симеонов заяви, че след три години мандатът на г-н Костовски ще изтече и не няма да разполага с нови три години по време на настоящия си мандат, и отправи покана към г-н Червеняшки да направи разширението на гробищния парк в с. Добролево от другата страна, когато същият спечели следващия мандат.

**Г-н Костовски** заяви, че това е посочено, това е определено и това е направено, но не е измислено от него; предложението за разширяване на гробищния парк в с. Добролево е съгласувано с архитекта *(Н. Нанков – Главен архитект на Община Борован)*, с К. Петкова *(Директор на Дирекция „УТЕЗГФ“ към Община Борован,* разговаряно е с местния кмет – г-н П. Данчев, съгласувано е с общинската администрация; г-н Костовски заяви, че нищо не е скрито, представено е на общинските съветници и те са запознати. Г-н Костовски отправи покана към г-н Червеняшки, ако същият има архитектурни възможности, да бъде назначен в общината като архитект, след като очевидно г-н Нанков не е достатъчно способен. Г-н Костовски заяви, че дори разширението да бе извършено от другата страна, отново ще има недоволни. Г-н Костовски поясни, че не претендира да разбира от архитектура, затова в общината е назначен архитект, който в този случай е извършил оглед на имотите, направил е това, което имотът позволява, сложил е подписа си, поел е отговорност.

Поради изчерпване на дневния ред, заседанието бе закрито в 14:36 часа.

**ИВАЙЛО БУКЕРЕШКИ**

*Председател на Общински съвет - Борован*

Изготвил: И. Александрова

*Гл. специалист към Общински съвет - Борован*